<classify> WAZIRI Mkuu, Kassim Majaliwa ameunda tume ya wataalamu na kuipa muda wa siku sita, kuchunguza namna ya uwajibikaji wa viongozi, uliochukuliwa baada ya kupinduka lori la mafuta na kisha kulipuka.Mlipuko huo umesababisha vifo vya watu 71 na kujeruhi wengine 65.Waziri Mkuu ametoa agizo la kuundwa kwa tume jana kwenye viwanja vya karibu na jengo la kuhifadhi maiti katika Hospitali ya Rufaa ya Mkoa wa Morogoro, alipotoa salamu za pole kwa niaba ya Rais John Magufuli.Niko mbele yenu nikimwakilisha Rais aliyenituma kuja kuungana nanyi kwenye siku hii ya huzuni kubwa, na Rais alipokea taarifa hii jana juzi mapema ya kuwepo kwa ajali ya lori lililobeba tangi la mafuta kulipuka na kusababisha watanzania wenzetu kupoteza maisha. amesema.Majaliwa amesema ajali ilitokea katika Manispaa ya Morogoro eneo ambalo lina shughuli nyingi za watu na karibu na Stendi Kuu ya Mabasi ya Msamvu na kwamba bado yapo maswali mengi ya kujiuliza kuhusu utendaji kazi wa viongozi wa vyombo vilivyopewa dhamana, wakiwemo askari wa Kikosi cha Zimamoto na Uokoaji.Nimeamua kuunda tume ndogo ya wataalamu waende eneo la ajali ili watuambie endapo kulikuwa na uwajibikaji wa viongozi ili serikali iweze kuchukua hatua; na tume hii inaanza kazi leo jana na Ijumaa ituletee majibu na kama kuna mtu hakuwajibika atajwe tu ndani yake, alisema Waziri Mkuu.Amesema ajali ya aina hiyo, si ya kwanza kutokea, kwani iliwahi kutokea mkoani Mbeya na mara zote imepoteza makundi ya vijana, hivyo aliwasihi Watanzania kuwa wasitumie mwanya wa ajali inapotokea iwe gari dogo, kubwa, la mizigo , la abiria na hata la mafuta, kuiba badala yake iwe ni kwenda kuokoa abiria na mali zao.Ujumbe mmepata, si vyema kukimbilia vitu, badala yake ajali hizo ziwe ni fundisho kwa Watanzania ...na jukumu letu sote kwanza ni kuwaombea marahemu na kuwaombea afya njema, amesema Waziri Mkuu.Kuhusu kutambua miili ya marehemu, Waziri Mkuu alisema; Ndugu zetu hawa wameungua sana na hivyo ni vyema kila mmoja akajiridhisha kwa kutambua ndugu zao na kama watashindwa kuwatambua ipo njia ya kisayansi kwa kila mwili kupima vinasaba DNA na tayari zoezi hilo limefanyika.Waziri Mkuu ambaye aliingia kwenye chumba cha kuhifadhi maiti, alisema kutokana na kukosekana majina yao, sampuli za miili yao zimechukuliwa ili kupima vinasaba vyao ili baadaye ndugu wanaojitokeza nao wachukuliwe vinasa ili kuonanisha kwa ajili ya kujiridhisha.Kama umepotelewa na ndugu yako tangu siku ya tukio, jitokeze ili tuweze kutumia njia ya utambuzi wa DNA na kuoanisha kama ni mwenyewe ili ndugu akabidhiwe mwili wake na muda umetolewa hadi saa 10 jioni jana na pia zoezi la kupita kuangalia miili litaendelea, alisema Waziri Mkuu.Alisema ndugu ambao watakuwa wametambua miili ya ndugu zao, watakuwa na uhuru wa kuzika wao wenyewe eneo la makaburi yaliyoandaliwa Kola, ama kuachia shughuli hiyo serikali.Alisema makaburi yamechimbwa na majeneza kununuliwa, kinachofanyika ni kuwekwa jina la marehemu na wale ambao hawatatambuliwa, watazikwa kila mmoja kwa kaburi lake na kuwekea vibao vya alama ya DNA kwa alfabeti.Katika hotuba yake, Waziri Mkuu aliwatahadharisha waandishi wa habar,i kwa kusema licha ya kufanya kazi nzuri za kuhabarisha jamii juu ya matukio mbalimbali, ni vyema wakaangalia namna ya kutumia takwimu baada ya kubaini baadhi yake kuripoti takwimu za juu zaidi ya vifo kuanzia 100 hadi 120, tofauti na uhalisia.Aliwagiza waandishi wa habari kupata habari sahihi kwenye chanzo husika na katika ajali hiyo mwenye dhamana ya kutoa tawimu za vifo na majeruhi ni Mkuu wa Mkoa wa Morogoro, Dk Stephen Kabwe na si mtu mwingine.Alisema Mkuu wa Mkoa anafanya kazi na kamati zote na hiyo inawasaidia kuepukana na kuingia matatani kutokana na Sheria ya Takwimu.Waziri wa Nchi katika Ofisi ya Waziri Mkuu, Jenister Mhagama kabla ya kumkaribisha Waziri Mkuu, alisema kuwa majeruhi 42 walipelekwa katika Hospitali ya Taifa ya Muhimbili mkoani Dar es Salaam kwa matibabu zaidi.Alisema majeruhi hao walipekewa Muhimbili kwa magari ya kubeba wagonjwa na wengine wanne walisafirishwa jana asubuhi kwa helkopta . Kwamba hadi jana majeruhi 16 walikuwa wakiendelea na matibabu katika Hospitali ya Rufaa ya Mkoa wa Morogoro.Wapo Madaktari Bingwa 10 kutoka Muhimbili na Hospitali ya Benjamin Mkapa ya Dodoma wanashirikiana na wenzao wa Mkoa wa Morogoro.MSD Bohari Kuu ya Dawa imeleta dawa zote zinazohitajika na mazingira ya wagonjwa hawa, ikiwemo vifaa tiba na taasisi zote za serikali zimesaidia jambo hili, alisema Waziri Jenista.Mkuu wa Mkoa wa Morogoro, Dk Kebwe alimweleza Waziri Mkuu namna hatua za kukabiliana na ajali hiyo zilivyochukuliwa kwa kushirikiana na vyombo mbalimbali vya ulinzi na usalama, wananchi na Shirika la Umeme Tanesco kuzima umeme eneo la Msamvu na kuhakikisha maji yanapatikana kwa shughuli za uzimaji moto.Alisema baada ya gari hilo kuanguka, walifika watu wawili kutoa msaada kwa madereva, ambao walikuwa wamebanwa katika kichwa cha lori.Lakini, alisema wakati wakiendelea na jitihada za kuwaokoa, walijitokeza wananchi wengine na kufungua mifuniko ya tangi la gari hilo kwa lengo la kuiba mafuta, ambayo yalikuwa yameanza kutiririka kutoka kwenye tangi.Dk Kebwe alimweleza Waziri Mkuu kuwa pia zipo taarifa kuwa mwananchi mwingine, alijitokeza kwa lengo la kuiba betri ya gari hilo na alikuwa anatoa betri hiyo kwa kuigonga, akitumia jiwe na kutokea mlipuko mkubwa wa moto, uliosabababisha kulipuka kwa gari na moto kusambaa katika maeneo jirani.Ajali hiyo ilitokea Agosti 10, mwaka huu, saa mbili na dakika 20 asubuhi, baada ya gari aina ya Scania lenya namba za usajili T 717 DDF na trela namba T 645 CAN lililokuwa limebeba petroli na mafuta, kupinduka sehemu ya Mzambarauni eneo la Msamvu, Manispaa ya Morogoro katika barabara kuu ya Dar es Salaam- Morogoro.Katika ajali hiyo watu 71 walifariki dunia kati yao 62 walifia eneo la tukio na wengine wakiwa wodini wakipatiwa matibabu na kujeruhi wengine walioungua sehemu mbalimbali za miili yao na baadhi yao ikiwa ni vibaya.  <topic>: kitaifa 